<b>ובמדרש תנחומא מסיק,</b> זהב כנגד מלכות בבל שנאמר <small>(דניאל ב לח)</small> אנת רישא דדהבא, וכסף כנגד מדי שנאמר בו ועשרת אלפים ככר כסף וגו', ונחשת כנגד מלכות יון שהיא פחותה מכולם, עורות אלים מאדמים כנגד מלכות אדום כו' אמר הקב"ה אע"פ שאתם רואין ד' מלכיות מתגאות ובאות עליכם חייכם שאני מצמיח לכם ישועה מתוך השעבוד, מה כתיב בתריה שמן למאור זה מלך המשיח שנאמר <small>(תהלים קלב יז)</small> שם אצמיח קרן לדוד ערכתי נר למשיחי וכתיב <small>(ישעיה ס א)</small> קומי אורי כי בא אורך, ועל מדרש זה וכיוצא בו תמהו רבים שהוציאו המקרא מפשוטו ולפתרו על ד' מלכיות.  